หลังทานยาต้านให้ 1 อาทิตย์มีผื่นขึ้นตามแขนลำตัวและใบหน้าเป็นอาการแพ้ยาหรือเปล่าครับหรือผมควรอดทนต่อไปมีนัดกับอีกวันที่ 14 ตอนนี้ท้อมาก
สวัสดีค่ะ Jakkapong SukhotHIV เป็นโรคการติดเชื้อไวรัสเรื้อรังชนิดหนึ่ง ที่จะกดภูมิคุ้มกันทำให้ภูมิคุ้มกันบกพร่องและถึงแก่ชีวิตจากการติดเชื้อฉวยโอกาสต่างๆดังนั้นสำคัญคือการใช้ยากดไวรัสเอาไว้อย่างต่อเนื่องทุกวัน หรือที่เรียกว่ายาต้าน โดยยาต้านไวรัส HIV นั้นมีหลายชนิด มีหลายประเภท และแต่ละชนิดก็มีผลข้างเคียงจากการใช้ยาที่แตกต่างกันไปได้แต่โดยทั่วไปแล้ว ผลข้างเคียงที่อาจเกิดจากยาต้านไวรัสได้ในช่วงแรก เช่นอาการปวดศีรษะ คลื่นไส้ อาเจียน ท้องเสีย ท้องอืด นอนไม่หลับ ฝันร้าย มีผื่นขึ้นเล็กน้อย ซึ่งใช้เวลาประมาณ 1-3 เดือนอาการเหล่านี้จะค่อยๆหายไปได้เองหากมีอาการเป็นไม่มาก มีผื่นแดง แต่ไม่เจ็บ ไม่คันเยอะ ไม่ได้มีตาแดง ปากบวม หน้าบวมนั้น อาจจะสังเกตอาการแล้วไปพบแพทย์ตามนัด แต่หากผื่นขึ้นเยอะ ลุกลามไปหลายตำแหน่ง หรือมีตาแดง เจ็บตา เจ็บปาก ปากบวม หายใจหอบเหนื่อย อาจบ่งบอกถึงการแพ้ยารุนแรง ให้รีบไปพบแพทย์